pythainlp/thai_wikipedia_clean_20230101 huggingface dataset:
เอ็กซ์ตรีมรูลส์ (2018) (Extreme Rules (2018)) เป็นการแสดงมวยปล้ำอาชีพแบบ เพย์-เพอร์-วิว (PPV)ของWWE ซึ่งมีกำหนดจัดวันที่ 15 กรกฎาคม 2018 ณ สนาม PPG Paints Arena ในเมือง Pittsburgh, Pennsylvania
Extreme Rules (2018)
สโมสรฟุตบอลรูบินคาซัน
สโมสรฟุตบอลรูบินคาซัน (, "Futbolny klub Rubin Kazan" ) เป็นสโมสรฟุตบอลอาชีพรัสเซีย ตั้งอยู่ที่เมืองคาซัน สาธารณรัฐตาตาร์สถาน ก่อตั้งในปี ค.ศ. 1958 และเริ่มเล่นในลีกสูงสุดมาตั้งแต่ปี ค.ศ. 2003 สโมสรชนะเลิศรัสเซียนพรีเมียร์ลีกในฤดูกาล 2008 และ 2009 นอกจากนี้ยังชนะเลิศรัสเซียนคัพ ฤดูกาล 2011–12 จนได้เข้าร่วมการแข่งขันระดับทวีปยุโรปอยู่บ่อยครั้ง สนามเหย้าของสโมสรมีชื่อว่าคาซันอะเรนา
สถิติการแข่งขันระดับทวีป.
เมื่อเดือนกุมภาพันธ์ ค.ศ. 2018 รูบินคาซันอยู่อันดับที่ 81 จากการจัดอันดับสัมประสิทธิ์ของยูฟ่า
สนามเหย้าของสโมสรคือคาซันอะเรนา มีความจุ 45,000 ที่นั่ง ตั้งอยู่ที่เมืองคาซัน ส่วนสนามเหย้าของชุดเยาวชนคือสนามกีฬารูบิน (ความจุ 10,000 ที่นั่ง) ตั้งอยู่ทางทิศเหนือของตัวเมือง
สโมสรฟุตบอลครัสโนดาร์
สโมสรฟุตบอลครัสโนดาร์ เป็นสโมสรฟุตบอลรัสเซียจากเมืองครัสโนดาร์ ปัจจุบันลงแข่งขันในรัสเซียนพรีเมียร์ลีก สโมสรก่อตั้งในปี ค.ศ. 2008 และได้เลื่อนชั้นสู่รัสเซียนเฟิสต์ดิวิชันในปี ค.ศ. 2009 ก่อนที่จะเลื่อนชั้นสู่รัสเซียนพรีเมียร์ลีกในฤดูกาล 2010
ในเดือนพฤษภาคม ค.ศ. 2013 สโมสรครัสโนดาร์ได้เริ่มต้นการก่อสร้างสนามกีฬาครัสโนดาร์ ความจุ 36,260 ที่นั่ง ซึ่งได้เปิดใช้งานวันที่ 9 ตุลาคม ค.ศ. 2016 โดยก่อนหน้านั้น สโมสรได้ใช้สนามกีฬาคูบานเป็นสนามเหย้า
สโมสรฟุตบอลอาร์เซนัลตูลา
สโมสรฟุตบอลอาร์เซนัลตูลา  เป็นสโมสรฟุตบอลรัสเซียจากเมืองตูลา ปัจจุบันลงเล่นในรัสเซียนพรีเมียร์ลีก
ในฤดูกาล 2013–14 อาร์เซนัลตูลาเลื่อนชั้นสู่รัสเซียนพรีเมียร์ลีกได้สำเร็จหลังจบอันดับที่ 2 ทำให้สโมสรสามารถเลื่อนชั้นสามฤดูกาลติดต่อกัน อย่างไรก็ตาม ในฤดูกาลถัดมา พวกเขาจบอันดับสุดท้ายของลีก ทำให้ต้องตกชั้น แต่ก็กลับคืนสู่ลีกสูงสุดได้ภายในหนึ่งฤดูกาล
อากุ้ย
อากุ้ย  แห่งกองธงขาว เป็นแม่ทัพคนสำคัญของจักรพรรดิเฉียนหลง ผู้ทำศึกมากมายตลอดรัชสมัยของพระองค์ ทั้งสิบการทัพใหญ่และอีกหลายต่อหลายศึก ภายหลังอากุ้ยได้รับการยกย่องให้เป็นบิดาบุญธรรมของจักรพรรดิเจียชิ่งและองค์ชายหย่งหลิน โดยหลังจากอากุ้ยเสียชีวิต จักรพรรดิเจียชิ่งยกย่องอากุ้ยเป็นเสมือนจุ้นหวัง และให้วาดภาพอากุ้ยสวมเครื่องแบบของเชื้อพระวงศ์ โดยภาพดังกล่าววาดขึ้นในปีเจียชิ่งที่ 3
หนึ่งในแม่ทัพคนสำคัญของสงครามต้าชิง-พม่า ซึ่งเขาเดินทางมาพร้อมกับขุนนางระดับสูงของต้าชิงอีกหลายคน โดยในศึกครั้งนี้อากุ้ยนับเป็นผู้ที่มีบทบาทสำคัญอย่างยิ่งในการรักษาเส้นทางลำเลียงเสบียงอาหารตลอดการศึก โดยเขาได้กล่าวกับผู้ใต้บังคับบัญชาเอาไว้ว่า "อันหลักแห่งการทหารแต่โบราณ ย่อมถือเรื่องเสบียงทหารเป็นหลักใหญ่แห่งกองทัพ" แต่ครั้งนี้ต้าชิงเองก็ต้องมาเจอกับยอดแม่ทัพของฝ่ายพม่าที่มีสติปัญญาไม่แพ้ฝั่งจีนเลย ทำให้การต่อสู้ครั้งนี้เป็นการต่อสู้ที่ยากลำบากที่สุดในชีวิตของเขา สุดท้ายกองทัพพม่าสามารถล้อมกองทัพต้าชิงเอาไว้ได้ ฟู่เหิงตัดสินใจจะทำสงครามตัดสินกับทางพม่า แต่อากุ้ยได้ห้ามเอาไว้และเขายังเป็นผู้ที่มีบทบาทสำคัญซึ่งทำให้การเจรจาเกิดขึ้นมาได้ แม้จะถูกต่อต้านอย่างหนักจากฟู่เหิงก็ตาม แต่ด้วยขณะนั้นแม่ทัพนายกองของฝ่ายต้าชิงต่างก็เห็นด้วยกับการตัดสินใจของอากุ้ย ทำให้สุดท้ายจีน-พม่าสามารถบรรลุสนธิสัญญากองตน เป็นการปิดฉากสงครามลง ในวันที่ 22 ธันวาคม 2312 หลังกลับถึงเมืองหลวงเขาได้ถูกจักรพรรดิเฉียนหลง ตำหนิอย่างรุนแรงหลังเห็นฟู่เหิงต้องมาเสียชีวิต โดยพระองค์ตำหนิอากุ้ยที่ไม่เตือนฟู่เหิงจนทำให้กองทัพต้าชิงต้องสูญเสียอย่างหนัก และกล่าวว่า "บัดนี้ราชวงศ์แห่งสวรรค์ของข้าต้องถูกพวกคนเถื่อนดูแคลน"
เฌอเนีย เกรเบนนีคอฟ
ซิสตีอีน
ซิสตีอีน (, ตัวย่อ Cys หรือ C) เป็นกรดอะมิโนที่มีสูตรเคมี C3H7NO2S มีโซ่ข้างเป็นหมู่ไธออล ซึ่งเป็นสารประกอบออร์แกโนซัลเฟอร์ ซิสตีอีนมีโครงสร้างเหมือนซีรีน แต่โซ่ข้างที่เป็นอะตอมออกซิเจนถูกแทนที่ด้วยกำมะถัน หากอะตอมกำมะถันถูกแทนที่ด้วยซีลีเนียมจะกลายเป็นซีลีโนซิสตีอีน ซิสตีอีนถูกเข้ารหัสในรหัสทางพันธุกรรมพื้นฐานเป็นโคดอน UGU และ UGC
ซิสตีอีนถูกค้นพบทางอ้อมในปี ค.ศ. 1810 โดยวิลเลียม ไฮด์ วูลลาสตัน นักเคมีชาวอังกฤษและเรียกว่าซิสติกออกไซด์ (cystic oxide) ต่อมาสารนี้รู้จักในชื่อซิสตีน (cystine) ซิสตีนเป็นสารที่เกิดจากโมเลกุลของซิสตีอีนสองตัวจับกันด้วยพันธะไดซัลไฟด์ วูลลาสตันสกัดสารนี้จากนิ่วไตจึงตั้งชื่อตามคำในภาษากรีกโบราณ κύστις (kústis) ที่แปลว่า กระเพาะปัสสาวะ
ชีวสังเคราะห์ของซิสตีอีนในสัตว์มาจากซิสตาไธโอนีน ซึ่งเกิดจากกรดอะมิโนซีรีนได้รับอะตอมกำมะถันจากฮอโมซิสตีอีน กรดอะมิโนอีกชนิดที่กลายสภาพมาจากมีไธโอนีน จากนั้นซิสตาไธโอนีนจะถูกเอนไซม์ซิสตาไธโอนีนแกมมา-ไลเอสสลายกลายเป็นซิสตีอีนและกรดแอลฟา-คีโตบิวทีริก ขณะที่ในพืชและแบคทีเรียเริ่มต้นที่ซีรีนเช่นกัน โดยเปลี่ยนสภาพเป็น O-acetylserine ด้วยเอนไซม์ serine O-acetyltransferase หลังจากนั้น O-acetylserine จะจับกับอะตอมกำมะถันของไฮโดรเจนซัลไฟด์ และถูกเอนไซม์ซิสตีอีนซินเทสสลายกลายเป็นซิสตีอีนและปล่อยแอซิเตต
โดยทั่วไปแล้ว ซิสตีอีนจัดเป็นกรดอะมิโนที่ไม่จำเป็นต่อร่างกาย แต่บางครั้งจัดว่าจำเป็นต่อทารก ผู้สูงอายุและผู้ป่วยที่มีปัญหาด้านเมตาบอลิซึมและการดูดซึมสารอาหารผิดปกติ ซิสตีอีนพบในเนื้อสัตว์ ไข่ ผลิตภัณฑ์นมและถั่ว เป็นส่วนหนึ่งของเบตา-เคราติน ซึ่งเป็นส่วนประกอบสำคัญในผิวหนัง เส้นผม และเล็บ และเป็นหนึ่งในสารตั้งต้นของกลูตาไธโอน สารต้านอนุมูลอิสระที่สำคัญในสิ่งมีชีวิต
ยศทหารสิงคโปร์
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของ กองทัพมาเลเซีย ตั้งแต่ ค.ศ. 1965 โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหราชอาณาจักร. การเรียกขานชั้นยศส่วนใหญ่ ใช้ภาษาอังกฤษ และ ภาษามลายู ในฐานะภาษาราชการเป็นหลัก
เยี่ยนชิง
เยี่ยนชิง (จีนตัวเต็ม : 燕青 / อังกฤษ : Yan Qing) สำเนียงแต้จิ๋วคือ เอียนเช็ง เป็นตัวละครสมมุติจากซ้องกั๋ง มีฉายาว่า จอมยุทธ์เจ้าสำราญ (จีน : 浪子 / อังกฤษ : Prodigal) เป็นผู้กล้าอันดับที่ 36 ของเขาเหลียงซาน เป็นคนรับใช้ของหลูจุ้นอี้ มีความสามารถทางด้านการต่อสู้ เล่นดนตรีเก่งและร้องเพลงได้ไพเราะ รวมทั้งยังเชี่ยวชาญในการสอดแนม
เขาได้ไปขอร้องให้พวกเหลียงซานช่วยเหลือ เนื่องจากนายของเขาถูกหลี่กู้ (李固 ท.ลี้กู) ใส่ความว่าสมคบคิดกับพวกโจร ด้วยความช่วยเหลือของผู้นำเหลียงซาน ทำให้สามารถช่วยหลูจุ้นอี้และสังหารหลี่กู้ได้สำเร็จ
ในช่วงที่เขาเข้าร่วมกับพวกเหลียงซาน ได้สนิทใกล้ชิดกับหลี่ขุย วันหนึ่ง ทั้งสองได้ไปที่เมืองไทอันจิว และเขาได้ชกมวยกับแชมป์ประจำเมืองที่ชื่อว่า เยิ่นหยวน (任原 ท.ยิ่มหงวน) ซึ่งเขาสามารถเอาชนะเยิ่นหยวนได้ ต่อมาเมื่อทางเหลียงซานรบชนะเกาฉิว เกาฉิวได้ทำทุกวิธีทางเพื่อไม่ให้ฮ่องเต้ทำการอภัยโทษ เขาจึงขออาสาเข้าไปแฝงตัวเป็นนักดนตรีของหลี่ซือซือ ซึ่งเป็นคนโปรดของฮ่องเต้ ครั้นฮ่องเต้รับสั่งให้หลี่ซือซือมาเข้าพบ เขาจึงใช้โอกาสนี้กราบทูลให้ฮ่องเต้ทรงทราบ เมื่อทางเหลียงซานได้รับการอภัยโทษ เขาก็เข้าร่วมในการศึกหลายครั้งและรอดตายมาได้ในทุกการรบ แต่เขาไม่ขอเข้ารับราชการในราชสำนัก จึงออกตามหาหลี่ซือซือและตัดสินใจที่จะหนีไปด้วยกัน
พายุไต้ฝุ่นทิป (พ.ศ. 2522)
พายุไต้ฝุ่นทิป หรือที่ในฟิลิปปินส์เรียกว่า พายุไต้ฝุ่นวาร์ลิง  เป็นพายุหมุนเขตร้อนที่ใหญ่และรุนแรงที่สุด เป็นพายุดีเปรสชันเขตร้อนที่ 43, พายุโซนร้อนที่ 19, พายุไต้ฝุ่นที่ 12 และซุปเปอร์ไต้ฝุ่นที่สามของฤดูพายุไต้ฝุ่นแปซิฟิกปี พ.ศ. 2522 พายุลูกนี้พัฒนาจากความไม่สงบในร่องมรสุมเมื่อวันที่ 4 ตุลาคมใกล้กับเกาะโปนเป ประเทศไมโครนีเชีย เริ่มแรกเป็นเพียงพายุโซนร้อนเคลื่อนที่ไปทางทิศตะวันตกเฉียงเหนือ ซึ่งเป็นขัดขวางการพัฒนาและการเคลื่อนที่ของพายุทิป แต่หลังจากที่พายุเคลื่อนไปทางเหนือไกลขึ้น พายุทิปกลับมีความรุนแรงขึ้น หลังจากผ่านกวม พายุทวีความรุนแรงขึ้นอย่างรวดเร็วและมีความเร็วลมถึง 305 กม./ชม. (190 ไมล์ต่อชั่วโมง) และมีความกดอากาศที่ต่ำเป็นประวัติการณ์ที่ 870 hPa (25.69 inHg) เมื่อวันที่ 12 ตุลาคม พายุไต้ฝุ่นทิปเป็นพายุหมุนเขตร้อนที่ใหญ่ที่สุดในประวัติศาสตร์ด้วยเส้นผ่าศูนย์กลาง 2,220 กม. (1,380 ไมล์) หลังจากนั้นพายุไต้ฝุ่นทิปก็อ่อนกำลังลงอย่างช้าๆ ขณะที่ยังคงเคลื่อนที่ต่อไปทางตะวันตกเฉียงเหนือและต่อมาได้เคลื่อนที่ไปทางตะวันออกเฉียงเหนือ พายุไต้ฝุ่นทิปขึ้นฝั่งที่ทางตอนใต้ของประเทศญี่ปุ่นเมื่อวันที่ 19 ตุลาคมและกลายเป็นพายุหมุนนอกเขตร้อนเพียงหลังจากนั้นไม่นาน พายุไต้ฝุ่นทิปแม้จะกลายเป็นพายุหมุนนอกเขตร้อนแต่ยังคงมีขนาดใหญ่และยังคงเคลื่อนที่ไปทางทิศตะวันออก - ตะวันออกเฉียงเหนือเล็กน้อย จนกระทั่งพายุสลายไปที่บริเวณหมู่เกาะอะลูเชียน, รัฐอะแลสกาเมื่อวันที่ 24 ตุลาคม
เครื่องบินลาดตระเวนของกองทัพอากาศสหรัฐ ได้ทำการบินไปปฏิบัติภารกิจลาดตระเวนทางอากาศจำนวนถึง 60 ครั้งในบริเวณรอบ ๆ ไต้ฝุ่นทิป ทำให้ไต้ฝุ่นทิปเป็นหนึ่งในพายุหมุนเขตร้อนที่สังเกตเห็นได้ใกล้มากที่สุด ผลจากสภาพอากาศของไต้ฝุ่นทิปนำไปสู่การเสียชีวิตของนาวิกโยธิน 13 รายและมีผู้ได้รับบาดเจ็บ 68 ราย ที่ศูนย์ฝึกที่ค่ายฟูจิในจังหวัดชิซุโอกะ ประเทศญี่ปุ่น และในพื้นที่ต่างๆ ภายในประเทศ พายุไต้ฝุ่นทิปส่งผลให้เกิดน้ำท่วมอย่างหนักและมีผู้เสียชีวิต 42 ราย และในซากเรืออับปางมีผู้เสียชีวิตและสูญหายรวม 44 ราย
พายุไต้ฝุ่นก่อให้เกิดฝนตกหนักตลอดเวลา ในขณะที่อยู่ใกล้กวมเกิดฝนตกหนักวัดได้ 23.1 เซนติเมตร (9.09 นิ้ว) ที่ฐานทัพอากาศแอนเดอร์เซน บริเวณด้านนอกของเมฆฝนก่อให้เกิดฝนตกปานกลางในบริเวณพื้นที่ภูเขาของหมู่เกาะฟิลิปปินส์, เกาะลูซอนและวิสายาส์ ปริมาณน้ำฝนจากพายุไต้ฝุ่นทิปได้ทำลายกำแพงกั้นน้ำท่วมที่ค่ายฟูจิซึ่งเป็นสถานที่สำหรับฝึกอบรมนาวิกโยธินของสหรัฐฯ ใกล้เมืองโยะโกะซุกะ จังหวัดคานางาวะ นาวิกโยธินในค่าย ได้หลบฝนในกระท่อมที่ตั้งอยู่ที่ฐานของเนินเขาซึ่งเป็นที่ตั้งของถังเชื้อเพลิง นำไปสู่การที่เชื้อเพลิงบางส่วนไหลออกจากโรงเก็บของสองแห่ง เชื้อเพลิงไหลลงมาจากเนินเขาและถูกจุดโดยฮีตเตอร์ที่ใช้อยู่ในกระท่อมแห่งหนึ่ง เหตุการณ์ครั้งนี้มีผู้เสียชีวิตเป็นนาวิกโยธิน 13 ราย บาดเจ็บ 68 ราย และก่อให้เกิดความเสียหายแก่สถานที่ปฏิบัติงานปานกลาง ค่ายทหารถูกทำลาย พร้อมกับกระท่อมอีกสิบห้าแห่งและโครงสร้างอื่นๆ อีกหลายแห่ง ค่ายทหารถูกสร้างขึ้นมาใหม่ โดยมีการสร้างอนุสรณ์สำหรับผู้ที่เสียชีวิตในเหตุการณ์ครั้งนี้
ในระหว่างการหันทิศของพายุไต้ฝุ่นทิป ห่างไปประมาณ 65 กม. (40 ไมล์) ทางตะวันออกของเกาะโอกินาวะ ความเร็วลมขณะนั้นมากถึง 72 กม./ชม. (44 ไมล์ต่อชั่วโมง) โดยมีอัตราเร็วลมกระโชกแรงถึง 112 กม./ชม. (69 ไมล์ต่อชั่วโมง) ความเร็วลมในญี่ปุ่นยังไม่เป็นที่ทราบแน่ชัด เส้นทางของพายุไต้ฝุ่นผ่านภูมิภาคต่างๆ ส่งผลให้เกิดความเสียหายต่ออุตสาหกรรมการเกษตรและการประมงของประเทศกว่าหลายล้านดอลลาร์ เรือ 8 ลำถูกเกยตื้นหรือจมโดยพายุทิป ทำให้ชาวประมง 44 คนเสียชีวิตหรือหายสาบสูญ เรือสินค้าของจีนถูกหักครึ่งอันเป็นผลมาจากพายุไต้ฝุ่นแต่ลูกเรือ 46 คนได้รับการช่วยเหลือ ปริมาณน้ำฝนนำไปสู่ดินโคลนถล่มกว่า 600 แห่งทั่วภูเขาของญี่ปุ่น และเกิดน้ำท่วม ท่วมกว่า 22,000 หลังคาเรือน มีผู้เสียชีวิต 42 รายทั่วประเทศ มีผู้สูญหาย 71 ราย บาดเจ็บ 283 ราย เขื่อนกั้นแม่น้ำพังไป 70 แห่งทำลายสะพาน 27 แห่ง เขื่อนกั้นน้ำถูกทำลายไปประมาณ 105 แห่ง หลังเกิดพายุ ประชาชนอย่างน้อย 11,000 คนไม่มีที่อยู่อาศัย พายุไต้ฝุ่นทิปทำลายทุ่งแอปเปิ้ล, ข้าว, ลูกพีชและพืชอื่นๆ เรือห้าลำจมลงในทะเลนอกชายฝั่ง และอาคารสูง 50 ชั้นซึ่งตั้งอยู่ในนครโตเกียวเกิดการสั่นไหว การขนส่งในประเทศหยุดชะงัก ขบวนรถไฟ 200 เที่ยวและเที่ยวบินภายในประเทศ 160 เที่ยวถูกยกเลิก ไต้ฝุ่นทิปถูกนับว่าเป็นพายุที่แรงที่สุดที่เข้าปะทะญี่ปุ่นในรอบ 13 ปี
บันทึกและสถิติทางอุตุนิยมวิทยา.
พายุไต้ฝุ่นทิปเป็นพายุหมุนเขตร้อนที่ใหญ่ที่สุดในโลกด้วยเส้นผ่าศูนย์กลาง 2,220 กม. (1,380 ไมล์) เป็นเกือบสองเท่าของสถิติก่อนหน้านี้ที่ 1,130 กิโลเมตร (700 ไมล์) เมื่อเทียบพายุไต้ฝุ่นมาร์จในเดือนสิงหาคม พ.ศ. 2494 ขณะที่พายุไต้ฝุ่นทิปมีขนาดใหญ่ที่สุด โดยมีขนาดเกือบครึ่งหนึ่งของประเทศสหรัฐอเมริกา อุณหภูมิสูงสุดภายในตาพายุของไต้ฝุ่นทิปคือ 30 °C (86 °F) ซึ่งนับว่าสูงเป็นพิเศษ ด้วยความเร็วลมเฉลี่ย 10 นาทีที่ 160 ไมล์ต่อชั่วโมง (260 กม./ชม.) พายุไต้ฝุ่นทิปเป็นพายุไซโคลนที่แข็งแกร่งที่สุดในบรรดาพายุหมุนเขตร้อน โดยสำนักงานอุตุนิยมวิทยาญี่ปุ่น
พายุไต้ฝุ่นทิปเป็นพายุหมุนเขตร้อนที่รุนแรงที่สุดในประวัติศาสตร์ด้วยแรงกดอากาศเพียง 870 mbar (25.69 inHg) ต่ำกว่าสถิติของพายุก่อนหน้านี้โดยซูเปอร์ไต้ฝุ่นจูนในปี 2518 ประมาณ 6 mbar (0.18 inHg) สถิติของไต้ฝุ่นทิปทางเทคนิคแล้วยังคงเป็นอันดับหนึ่งแม้ว่าจะสิ้นสุดการลาดตระเวนของเที่ยวบินลาดตระเวนตามปกติในมหาสมุทรแปซิฟิกตะวันตกในเดือนสิงหาคมปี 2530 นักวิจัยสมัยใหม่ได้ตั้งคำถามว่าไต้ฝุ่นทิปยังคงสถิติความแข็งแกร่งอยู่หรือไม่ หลังจากการศึกษาอย่างละเอียด นักวิจัยสามคนระบุว่าพายุไต้ฝุ่นสองลูกคือ ไต้ฝุ่นแองเจล่าในปี 2538 และ ไต้ฝุ่นเกย์ในปี 2535 มีจำนวนค่าทางดีโวแร็คที่สูงกว่าไต้ฝุ่นทิปและสรุปว่าหนึ่งหรือทั้งสองอาจรุนแรงกว่าไต้ฝุ่นทิป พายุลูกใหม่ๆ อาจมีความรุนแรงมากกว่าไต้ฝุ่นทิปที่จุดแรงสุด เช่นการประมาณค่าความเข้มข้นที่ได้จากดาวเทียมสำหรับพายุไต้ฝุ่นไห่เยี่ยนในปี 2556 ชี้ให้เห็นว่ามีแรงกดอากาศเพียง 858 mbar (25.34 inHg) แต่เนื่องจากการขาดแคลนการสังเกตโดยตรงของนักวิจัยและการสังเกตของนักล่าพายุดังนั้นพายุเหล่านี้จึงไม่มีข้อสรุปที่แน่ชัด
แม้ความรุนแรงและความเสียหายของพายุไต้ฝุ่นทิป แต่ชื่อ "ทิป" ยังไม่ถูกปลดออกจากรายชื่อและถูกนำกลับมาใช้ใหม่ในปี 2526, 2529 และ 2532
พายุเฮอริเคนวิลมา
พายุเฮอริเคนวิลมา  เป็นพายุหมุนเขตร้อนที่รุนแรงที่สุดที่เคยมีการบันทึกไว้ในมหาสมุทรแอตแลนติกและเป็นพายุหมุนเขตร้อนที่รุนแรงเป็นอันดับสองในซีกโลกตะวันตกที่มีการบันทึก อยู่อันดับรองจากพายุเฮอริเคนแพทริเซียในปี 2558 พายุเฮอริเคนวิลมาก่อตัวขึ้นในฤดูพายุเฮอริเคนแอตแลนติก พ.ศ. 2548 ติดหนึ่งในสิบพายุเฮอริเคนที่ก่อตัวในมหาสมุทรแอตแลนติกที่รุนแรงที่สุด (ในปีเดียวกันมีพายุเฮอร์ริเคนริต้าและพายุเฮอร์ริเคนแคทรีนา อยู่อันดับที่ 3 และ 7 ตามลำดับ), เฮอร์ริเคนวิลมาเป็นพายุลำดับที่ยี่สิบสอง, พายุเฮอริเคนลำดับที่สิบสาม, พายุเฮอริเคนใหญ่ลำดับที่หก และเป็นพายุเฮอริเคนระดับ 5 ลำดับที่สี่ เริ่มแรกนั้นเป็นเพียงพายุดีเปรสชันเขตร้อนที่ก่อตัวขึ้นในทะเลแคริบเบียนใกล้ประเทศจาไมก้า เมื่อวันที่ 15 ตุลาคมพายุเฮอริเคนวิลมาได้เคลื่อนไปทางทิศตะวันตก อีกสองวันต่อมาทวีความรุนแรงขึ้นเป็นพายุโซนร้อน และหันไปทางทิศใต้อย่างฉับพลัน พายุเฮอริเคนวิลมายังคงเพิ่มความรุนแรงขึ้นและกลายเป็นพายุเฮอริเคนเมื่อวันที่ 18 ตุลาคม หลังจากนั้นไม่นานความรุนแรงก็เพิ่มขึ้นและในเวลาเพียง 24 ชั่วโมงพายุวิลมาก็กลายเป็นพายุเฮอริเคนระดับ 5 ด้วยความเร็วลม 185 ไมล์ต่อชั่วโมง (295 กิโลเมตรต่อชั่วโมง)
ระดับความรุนแรงของพายุลดลงอย่างช้า ๆ หลังจากกลายเป็นพายุเฮอริเคนระดับ 5 และลดลงเป็น 150 ไมล์ต่อชั่วโมง (240 กิโลเมตรต่อชั่วโมง) ก่อนที่จะไปถึงคาบสมุทรยูกาตันในวันที่ 20 และ 21 ตุลาคม หลังจากข้ามรัฐยูกาตัน พายุเฮอริเคนวิลมาอ่อนกำลังลงเป็นพายุเฮอริเคนระดับ 2 ขณะที่เคลื่อนที่ไปทางทิศตะวันออกเฉียงเหนืออย่างรวดเร็ว กลับค่อยๆ แรงขึ้นอีกครั้งเป็นพายุเฮอริเคนระดับ 3 ในวันที่ 24 ตุลาคมหลังจากนั้นไม่นานก็ขึ้นฝั่งที่แหลมโรมาโน รัฐฟลอริดาด้วยความเร็วลม 120 ไมล์ต่อชั่วโมง (190 กิโลเมตร/ชั้วโมง) เมื่อพายุวิลมาข้ามผ่านรัฐฟลอริดา พายุอ่อนกำลังเป็นพายุเฮอริเคนระดับ 2 แต่กลับทวีความรุนแรงขึ้นอีกครั้งเมื่อเคลื่อนถึงมหาสมุทรแอตแลนติก พายุเฮอร์ริเคนทวีความรุนแรงมากขึ้นเป็นครั้งสุดท้ายเป็นพายุเฮอริเคนระดับ 3 ก่อนที่จะอ่อนตัวลงขณะที่เคลื่อนไปทางตะวันออกเฉียงเหนือ เมื่อวันที่ 26 ตุลาคมวิลมาได้อ่อนกำลังเป็นพายุไซโคลนทางตะวันออกเฉียงใต้ของรัฐโนวาสโกเชีย ประเทศแคนาดา
เฮอร์ริเคนวิลมาขึ้นฝั่งหลายแห่ง โดยสร้างความเสียหายมากที่สุดในบริเวณคาบสมุทรยูกาตันของเม็กซิโก, คิวบาและในรัฐฟลอริดาของประเทศสหรัฐอเมริกา มีผู้เสียชีวิตอย่างน้อย 62 รายและได้รับความเสียหายถึง 27.4 พันล้านเหรียญสหรัฐ ซึ่งเกิดขึ้นในสหรัฐอเมริกา 19 พันล้านเหรียญสหรัฐ หลังจากเฮอร์ริเคนวิลมาขึ้นฝั่งที่สหรัฐ พายุเฮอริเคนขนาดใหญ่ก็ไม่ได้ขึ้นฝั่งในสหรัฐอเมริกาอีก จนกระทั่งเฮอร์ริเคนฮาร์วีย์ขึ้นฝั่งที่แผ่นดินทางตอนใต้ของรัฐเท็กซัสเมื่อวันที่ 26 สิงหาคม 2560 เป็นเวลาประมาณ 11 ปี 10 เดือนให้หลัง ในช่วงเวลานี้เฮอริเคนในมหาสมุทรแอตแลนติกที่สำคัญเกิดขึ้นบ่อยครั้ง สูงกว่าค่าเฉลี่ยเล็กน้อย พายุเหล่านั้นไม่ได้ขึ้นฝั่งที่สหรัฐอเมริกา นอกจากนี้หลังจากเฮอร์ริเคนวิลมาไม่มีพายุเฮอร์ริเคนใดโจมตีรัฐฟลอริดา จนกระทั่งเฮอร์ริเคนเฮอร์มินขึ้นฝั่งในอีก 11 ปีต่อมาในปี 2559 และไม่มีพายุเฮอริเคนขนาดใหญ่ใด ๆ ขึ้นฝั่งที่ฟลอริดาจนกระทั่งเกือบ 12 ปีต่อมาเมื่อพายุเฮอริเคนเออร์มา ขึ้นฝั่งในต้นเดือนกันยายน 2560
อะกินะ นะกะโมริ
คะโยเกียวกุ
ยศทหารบรูไน
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของ กองทัพบรูไน ตั้งแต่ ค.ศ. 1963 โครงสร้างลำดับชั้นยศ อ้างอิงแบบธรรมเนียมทหารจากสหราชอาณาจักร. การเรียกขานชั้นยศ ได้รับอิทธิพลจากภาษามลายูของมาเลเซียเป็นหลัก
แบร์เนอร์โอเบอร์ลันท์
แบร์เนอร์โอเบอร์ลันท์  หมายถึงพื้นที่สูงในรัฐแบร์น ประเทศสวิตเซอร์แลนด์ ตั้งอยู่บริเวณพรมแดนด้านทิศใต้ของรัฐติดกับเทือกเขาแอลป์ นอกจากนี้ แบร์เนอร์โอเบอร์ลันท์ยังเป็นหนึ่งในห้าเขตปกครองส่วนภูมิภาคของรัฐแบร์น เป็นที่ตั้งของสถานที่ท่องเที่ยวยอดนิยมหลายแห่งของประเทศ อาทิ ยุงเฟราย็อค, คันเดอร์ชเตค, กรินเดิลวัลท์, ไคลเนอไชเด็ค, คชตาท
น้ำตกไรเชินบัค
น้ำตกไรเชินบัค  เป็นน้ำตกเจ็ดชั้นบนธารรือเชินบัคในพื้นที่แบร์เนอร์โอเบอร์ลันท์ของประเทศสวิตเซอร์แลนด์ มีความสูงทั้งหมดรวม 250 เมตร น้ำตกชั้นบนส่วนที่ความสูง 110 เมตรมีชื่อว่า น้ำตกไรเชินบัคใหญ่  ถือเป็นหนึ่งในน้ำตกที่ใหญ่และสูงที่สุดในเทือกเขาแอลป์ และเป็นหนึ่งในน้ำตกที่สูงที่สุดสี่สิบแห่งของสวิตเซอร์แลนด์
เซอร์อาร์เธอร์ โคนัน ดอยล์ รู้สึกประทับใจน้ำตกแห่งนี้มากจนนำไปเป็นฉากไคล์แมกซ์ในวรรณกรรมอมตะของเขาเรื่อง "เชอร์ล็อก โฮมส์" ในตอนที่โฮมส์ต่อสู้เพียงลำพังกับศาสตราจารย์เจมส์ มอริอาร์ตี ตัวร้ายของเรื่อง จนตัวตาย บริเวณน้ำตกมีป้ายที่จารึกสามภาษาไว้ว่า "ณ สถานที่น่ากลัวแห่งนี้ เชอร์ล็อก โฮมส์ ได้กำราบศาสตราจารย์เจมส์ มอริอาร์ตี เมื่อวันที่ 4 พฤษภาคม ค.ศ. 1892"
รูเฌ ตูร์เร็น
รูเฌ ตูร์เร็น อี รามิโอ (; เกิดวันที่ 19 กรกฎาคม พ.ศ. 2522) เป็นนักการเมืองและนักวางผังเมืองจากแคว้นกาตาลุญญา ประเทศสเปน เขาเคยดำรงตำแหน่งนายกเทศมนตรีเทศบาลซาร์ริอาดาแตร์ในจังหวัดฌิโรนา และดำรงตำแหน่งประธานสภานิติบัญญัติกาตาลุญญามาตั้งแต่เดือนมกราคม พ.ศ. 2561
Roger Torrent
อีเอฟแอลลีกทู ฤดูกาล 2019–20
อีเอฟแอลลีกทู ฤดูกาล 2019–20 (หรือเรียกว่า สกายเบตลีกทู ด้วยเหตุผลด้านผู้สนับสนุน) เป็นการแข่งขันฟุตบอลลีกทู ฤดูกาลที่ 16 ของลีกภายใต้ชื่อปัจจุบันและในฤดูกาลที่ 28 ภายใต้รูปแบบการแบ่งลีกปัจจุบัน.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2018–19.
พายุไต้ฝุ่นหวู่ติบ (พ.ศ. 2562)
พายุไต้ฝุ่นหวู่ติบ (อักษรจีน: 蝴蝶, อักษรโรมัน: Wutip) หรือในประเทศฟิลิปปินส์เรียกกันว่า พายุเบตตี้ สำหรับพายุที่ก่อตัวขึ้นในเดือนกุมภาพันธ์แล้วเป็นพายุที่ทรงพลังที่สุดเหนือกว่าพายุไต้ฝุ่นฮิโกสในปี 2558 เป็นพายุหมุนเขตร้อนลำดับที่สาม,พายุโซนร้อนลำดับที่สองและพายุไต้ฝุ่นลูกแรกของฤดูพายุไต้ฝุ่นแปซิฟิกปี 2562 พายุหวู่ติบเกิดขึ้นจากหย่อมความกดอากาศต่ำเมื่อวันที่ 16 กุมภาพันธ์ พ.ศ. 2562 พายุเคลื่อนไปทางทิศตะวันตกผ่านทางตอนใต้ของสหพันธรัฐไมโครนีเชีย ต่อมาได้ถูกจัดเข้าเป็นพายุหมุนเขตร้อน 02W ในวันที่ 18 กุมภาพันธ์ 2019 ต่อมาในวันที่ 20 กุมภาพันธ์ 2019 พายุหมุนเขตร้อนทวีความรุนแรงมากขึ้นจนกลายเป็นพายุโซนร้อนและถูกตั้งชื่อว่า หวู่ติบ ก่อนที่จะกลายเป็นพายุไต้ฝุ่นในวันรุ่งขึ้น พายุหวู่ติบได้ทวีความรุนแรงขึ้นอย่างรวดเร็วและเมื่อวันที่ 23 กุมภาพันธ์ พายุไต้ฝุ่นหวู่ติบก็มาถึงความเร็วลมหมุนช่วงแรกด้วยความเร็วลม 10 นาทีที่ 185 กม. / ชม. (115 ไมล์ต่อชั่วโมง) และลม 1 นาที 250 กม. / ชั่วโมง (155 ไมล์ต่อชั่วโมง) และ แรงดันขั้นต่ำที่ 925 มิลลิบาร์ (27.3 inHg) ในขณะที่เคลื่อนไปทางตะวันตกเฉียงใต้ของกวมกลายเป็นพายุไต้ฝุ่นในเดือนกุมภาพันธ์ที่ทรงพลังที่สุด
หลังจากนั้นไม่นาน พายุได้เข้าสู่วัฏจักรการแทนที่กำแพงตา ซึ่งทำให้เกิดพายุจะอ่อนตัวลงขณะที่พายุเคลื่อนไปทางทิศตะวันตกเฉียงเหนือ พายุไต้ฝุ่นหวู่ติบเสร็จสิ้นการแทนที่กำแพงตาเมื่อวันที่ 24 กุมภาพันธ์ซึ่งทำให้ พายุไต้ฝุ่นหวู่ติบ ทวีความรุนแรงขึ้นอย่างรวดเร็วอีกครั้ง เมื่อวันที่ 25 กุมภาพันธ์ พายุไต้ฝุ่นหวู่ติบ มีความเร็วลมสูงสุดด้วยลม 10 นาทีที่ 195 กม. / ชม. (120 ไมล์ต่อชั่วโมง) ลม 1 นาทีที่ 260 กม. / ชม. (160 ไมล์ต่อชั่วโมง) และมีแรงดันที่จุดศูนย์กลางขั้นต่ำที่ 935 มิลลิบาร์ (27.6 inHg) กลายเป็นซุปเปอร์ไต้ฝุ่นเทียบเท่าระดับ 5 ตามมาตราเฮอร์ริเคนแซฟเฟอร์-ซิมป์สัน เป็นพายุไต้ฝุ่นลูกแรกในเดือนกุมภาพันธ์ หลังจากนั้นพายุไต้ฝุ่นหวู่ติบได้อ่อนกำลังลงเมื่อวันที่ 26 กุมภาพันธ์เนื่องจากต้องเผชิญกับแรงลมเฉือน พายุอ่อนกำลังลงอย่างรวดเร็วขณะที่เคลื่อนไปทางตะวันตกเฉียงเหนือก่อนจะสลายไปเมื่อวันที่ 2 มีนาคม
พายุไต้ฝุ่นหวู่ติบก่อให้เกิดความเสียหายอย่างน้อย 3.3 ล้านเหรียญสหรัฐ (ค่าเงินปี 2562) ในกวมและไมโครนีเชีย
เคโกะ ฮะระ
นะนะเอะ ทะกิซะวะ
เฉิงเซียว
เฉิงเซียว (; ; เกิด 15 กรกฎาคม พ.ศ. 2541) หรือชื่อในการแสดงว่า ซองโซ (성소) เป็นนักร้องชาวจีนที่อาศัยอยู่ในประเทศเกาหลีใต้ และเป็นที่รู้จักจากการเป็นสมาชิกเกิร์ลกรุปหญิงเกาหลีใต้และจีน คอสมิกเกิลส์
เฉิงเซียว เกิดเมื่อวันที่ 15 กรกฎาคม พ.ศ. 2541 ที่เชินเจิ้น มณฑลกวางตุ้ง ประเทศจีน มีพี่น้อง 2 คน โดยเธอมีน้องสาวชื่อ เฉิงเฉิน เฉิงเซียวเข้าศึกษาในโรงเรียนศิลปะเชินเจิ้น และจบการศึกษาจากโรงเรียนศิลปะการแสดงโซล ภาควิชาการเต้นเชิงปฏิบัติ
2558–2559: การเปิดตัว และคอสมิกเกิลส์.
เมื่อวันที่ 10 ธันวาคม พ.ศ. 2558 เฉิงเซียวถูกเปิดเผยว่าเป็นหนึ่งในสมาชิกของเกิร์ลกรุป คอมมิกเกิลส์ และอยู่ในยูนิตแรกคือ วอนเดอร์ ยูนิต วันที่ 21 ธันวาคมในปีเดียวกัน เธอได้ปล่อยคลิปคัฟเวอร์เพลงร่วมกับกลุ่มของเธอในเพลง ออลไอวอนท์ฟอร์คริสต์มาสอิสยู (All I Want For Christmas Is You) ของ มารายห์ แครี ผ่านทาง JuseTV's ซึ่งเป็นช่องในยูทูบ
เฉิงเซียวเดบิวต์ในวันที่ 25 กุมภาพันธ์ พ.ศ. 2559 ร่วมกับกลุ่มของเธอ พร้อมปล่อยเดบิวต์มินิอัลบั้ม วูดยูไลก์? ที่มีไตเติลแทรคส์คือเพลง โมโมโม และ แคทชมี
ในเดือนสิงหาคม พ.ศ. 2559 เฉิงเซียวและกลุ่มของเธอ เอ็กซี, ซอลอา, ซูบิน, อึนซอ, ยอรึม และดายอง ร่วมกับ มอนสตาเอ็กซ์ เพื่อจัดตั้งกลุ่ม 'วาย-ทีน' ซึ่งเป็นกลุ่มที่จะโปรโมทรุ่น CF ของค่าบริการโทรศัพท์ KT
ในวันที่ 14 กันยายนปีเดียวกัน เธอได้รับการประกาศว่าเป็นผู้ชนะของรายการแข่งขันกีฬาเบสบอลในตำแหน่ง Pitch King และในวันที่ 15 กันยายน เฉิงเซียวยังชนะการแข่งขันกีฬายิมนาสติกลีลา ซึ่งการแข่งขันทั้งสองนั้นถูกจัดขึ้นในงานไอเดิลสทาร์แอธเลททิคซแชมเพียนชิพส์ 2016 (Idol Star Athletics Championships XII)
เฉิงเซียว, อึนฮา จากวงจีเฟรนด์, ยูอา จากวงโอมายเกิร์ล, นาย็อง จากวงคูกูดัน และแนนซี จากวงโมโมแลนด์ ได้รวมเป็นกลุ่มพิเศษภายใต้ชื่อ 'ซันนีเกิลส์' เพื่อแสดงโชว์ใน Music Crush Project ของรายการอินกิกาโย ซึ่งพวกเขาได้ปล่อยเพลง แท็กซี่ (Taxi) ออกมาในวันที่ 27 พฤศจิกายน พ.ศ. 2559
เมื่อวันที่ 30 มกราคม พ.ศ. 2560 เฉิงเซียวได้รางวัลรองชนะเลิศอันดับสองในการแข่งขันกีฬายิมนาสติกลีลาในงานไอเดิลสทาร์แอธเลททิคซแชมเพียนชิพส์ 2017 (Idol Star Athletics Championships XIII)
2560–ปัจจุบัน: การทำงานเดี่ยว.
ในปีพ.ศ. 2560 เฉิงเซียวถูกรับเชิญให้ออกรายการ "ลอออฟเดอะจังเกิล ตอนที่ 247–251" (Law of the Jungle in Kota Manado) ของทางสถานีเอสบีเอส
ในปีพ.ศ. 2561 เฉิงเซียวได้มีโอกาสไปเป็นเมนเทอร์ด้านการเต้นในรายการ "ไอเดิล โพรดิวเซอร์" ของทางประเทศจีน และในปีเดียวกันเธอเริ่มต้นงานแสดงโดยการลงแสดงละครแฟนตาซีของประเทศจีนเรื่อง "Legend of Awakening"
เมื่อพฤศจิกายน พ.ศ. 2561 เฉิงเซียวได้ปล่อยเพลงเดี่ยวครั้งแรกออกมาโดยมีชื่อเพลงว่า "'อีฟลัฟว์"' (If Love) ซึ่งเป็นเพลงประกอบเกมออนไลน์ Xuanyuan Sword ที่เปิดตัวครั้งที่ 3 ใน QQ Music
โจลีน มารี
โจลีน มารี (; 15 อาจ ค.ศ. 1996 —) เป็นผู้ได้รับตำแหน่ง ปูเตอรีอินโดเนซียาลิงกูนงัน และเป็นตัวแทนของอินโดนีเซียเข้าร่วมประกวด นางงามนานาชาติ 2019 เธอมีเชื้อสายอเมริกัน-อินโดนีเซีย-ดัตช์ เธอเป็นผู้ประกวดนางงามนานาชาติที่มีชื่อเสียงที่สุด.
สงครามเกมไพ่
สงครามเกมไพ่ หรือ ดูเอลมาสเตอร์  เป็นสื่อแฟรนไชส์ซึ่งประกอบด้วย มังงะ, อนิเมะ, เกมการ์ดสะสม และ วิดีโอเกม ในประเทศญี่ปุ่น
จูเดโอ-คริสเตียน
จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดปราจีนบุรี กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตจะมีสมาชิกสภาผู้แทนราษฎรเขตละ 1 คน
เขตเลือกตั้งที่ 1 ประกอบด้วย อำเภอเมืองปราจีนบุรี, อำเภอบ้านสร้าง, และอำเภอศรีมโหสถ
เขตเลือกตั้งที่ 2 ประกอบด้วย อำเภอศรีมหาโพธิ, อำเภอประจันตคาม และอำเภอกบินทร์บุรี (เฉพาะตำบลลาดตะเคียน ตำบลหาดนางแก้ว ตำบลวังดาล ตำบลนนทรี และตำบลนาแขม)
เขตการเลือกตั้งที่ 3 ประกอบด้วย อำเภอนาดี และอำเภอกบินทร์บุรี (ยกเว้นตำบลลาดตะเคียน ตำบลหาดนางแก้ว ตำบลวังดาล ตำบลนนทรี และตำบลนาแขม)
เก็นชินอิมแพกต์
เก็นชินอิมแพกต์  เป็นเกมผจญภัยในโลกเปิดที่พัฒนาโดย มิโฮโยะ ผู้พัฒนาเกมสัญชาติจีน วางจำหน่ายในไมโครซอฟท์วินโดวส์ เพลย์สเตชัน 4 แอนดรอยด์ และไอโอเอส ในเดือนกันยายน พ.ศ. 2563 วางจำหน่ายในเพลย์สเตชัน 5 ในเดือนเมษายน พ.ศ. 2564 และมีแผนวางจำหน่ายในอนาคตบนนินเท็นโด สวิตช์ เกมดังกล่าวมีสภาพแวดล้อมแบบโอเพนเวิลด์สไตล์อนิเมะและระบบการต่อสู้แบบแอคชั่น เกมนี้เล่นฟรีและสร้างรายได้ผ่านกลไกเกมกาชา ในขณะที่พัฒนาหลังเกม "ฮนไคอิมแพกต์เทิร์ด" (พ.ศ. 2559) ด้วยรูปแบบการตั้งชื่อที่คล้ายคลึงกัน แต่ไม่ใช่ภาคต่อสำหรับเกมนี้
"เก็นชินอิมแพกต์"เกิดขึ้นในโลกแฟนตาซีของเทย์วัต (Teyvat) ซึ่งเป็นบ้านของ 7 ประชาชาติที่แตกต่างกัน ซึ่งแต่ละองค์ผูกติดอยู่กับธาตุที่ต่างกันและปกครองโดยพระเจ้าคนละองค์ เรื่องราวตามรอยนักเดินทาง ที่ได้เดินทางข้ามโลกมานับไม่ถ้วนพร้อมกับพี่น้องฝาแฝดของพวกเขาก่อนที่จะแยกจากกันในเทย์วัต นักเดินทางออกเดินทางไปตามหาพี่น้องที่หายสาบสูญพร้อมกับเพื่อนร่วมทางคือไพม่อน (Paimon) ในขณะเดียวกันก็เข้าไปพัวพันกับกิจการของชาติเทย์วัตต่าง ๆ
การพัฒนาเกมนี้เริ่มขึ้นในปี พ.ศ. 2560 เกมดังกล่าวได้รับการวิจารณ์ในเชิงบวกโดยทั่วไป กับนักวิจารณ์ชื่นชมกลไกการต่อสู้ของเกมและโลกเปิดที่ดื่มด่ำ แต่วิพากษ์วิจารณ์รูปแบบการจบเกมและการสร้างรายได้ที่เรียบง่าย เป็นรายได้จากการเปิดตัวในปีแรกมากกว่า 3 พันล้านดอลลาร์ในปีแรกที่เปิดตัวสูงสุดสำหรับวิดีโอเกมใด ๆ และมีรายได้มากกว่า 4 พันล้านดอลลาร์ ณ เดือนมีนาคม พ.ศ. 2565
ภาพรวมโลก.
ในโลกแห่งนี้มีชื่อเรียกว่า "เทย์วัต (Teyvat)" ผู้คนที่ถูกเลือกจะได้รับพลัง "วิชัน" ที่ทำให้มีความสามารถในการควบคุมพลังงานธาตุต่าง ๆ ในธรรมชาติจากเหล่าเทพเจ้า ผู้เล่นจะได้รับบทเป็น "นักเดินทาง" พร้อมกับเพื่อนร่วมทางที่แตกต่างกันไป เพื่อค้นหาความลับที่ซ่อนอยู่ของ "เทพเจ้า" ผู้เล่นสามารถเลือกเป็นนักเดินทางชายหรือนักเดินทางหญิง เพื่อออกเดินทางและค้นหาผู้ร่วมสายเลือดที่หายไปของตนเอง
"เก็นชินอิมแพกต์" เป็นเกมเล่นตามบทบาทในโอเพนเวิลด์ที่ให้ผู้เล่นควบคุมหนึ่งใน 4 ตัวละครที่เปลี่ยนได้ในคณะ การสลับระหว่างตัวละครสามารถทำได้อย่างรวดเร็วระหว่างการต่อสู้ให้ผู้เล่นใช้ทักษะและการโจมตีที่หลากหลาย ตัวละครอาจมีจุดแข็งเพิ่มขึ้นในรูปแบบต่าง ๆ เช่น การเพิ่มเลเวลของตัวละครและการปรับปรุงสิ่งประดิษฐ์และอาวุธที่ตัวละครสวมใส่ นอกจากการสำรวจ ผู้เล่นสามารถท้าทายความท้าทายต่าง ๆ เพื่อรับรางวัล ศัตรูบอสและความท้าทายที่กระจัดกระจายไปทั่วเทย์วัตซึ่งให้รางวัลกับทรัพยากรที่มีค่าสูง เช่นสตอร์มเทอร์เรอร์และอิเล็กโทรไฮโปสตาซิส แต่อ้างว่าใช้สกุลเงินที่เรียกว่าเรซินซึ่งค่อย ๆ งอกใหม่เมื่อเวลาผ่านไป การทำภารกิจท้าทายเหล่านี้ให้สำเร็จจะทำให้ผู้เล่นก้าวหน้าในการเพิ่มอันดับการผจญภัย ซึ่งจะปลดล็อกภารกิจใหม่ ความท้าทาย และยกระดับโลก ระดับโลกเป็นตัววัดความแข็งแกร่งของศัตรูในโลกและความหายากของรางวัลที่จะเอาชนะพวกเขาได้